Fortsatt kulest i klassen
ARTIKKELEN ER OVER FIRE ÅR GAMMELRegissør Amy Heckerlings Beverly Hills-adapsjon av Jane Austens «Emma», er mer enn noe annet en guide til 90-talls klær, flørting og oppførsel. Da filmen hadde premiere i 1995 var grungen førende i motebildet. Clueless representerte hamskiftet i 90-tallsmoten. Filmplakaten med hovedrolleinnehaver Alicia Silverstone i rød minikjole, matchende sko, hvit fjærboa og mobiltelefon var nok til å riste flere jenter ut av hullete jeans og band-t-skjorter. Silverstones karakter Cher har 60 skift i filmen - de fleste like trendy i dag takket være stylistjobben til Mona May.Angelina Jolie, Sarah Michelle Gellar og Reese Witherspoon ble alle vurdert til rollen som Cher. En bortskjemt pappajente - ikke spesielt smart, men best på å være klassens mest populære. 19-år gamle Silverstone slapp audition, og fikk rollen etter et lunsjmøte med regissøren. Hun var da best kjent fra musikkvideoene til Aerosmith. Da VG møtte Alicia noen år etter «Clueless» var hun sint på Hollywood. Les mer her.Filmselskapet ga ut guiden «How to speak Cluelessly» med filmen ettersom manus var proppfullt av slang og nyord – flere oppfunnet av regissør Heckerling. Blant utrykkene er «as if», «whatever» og «buggin’», som levde videre i populærkulturen. I en scene improviserte også skuespiller Donald Faison (Murray) frasen «keeping it real».Regissør Heckerling og stylist Mona May brukte ekte high school-elever fra Beverly Hills som konsulenter slik at filmen skulle bli autentisk, både i språk og image. Adressen til Cher i filmen — 901 Drury Lane Beverly Hills, 90210 — er også ekte. Det samme gjelder en av feiluttalelsene til Cher (hvor hun snakker om Haitis befolkning). Den stod ikke i manus, men var en glipp fra Alicias side. Les stylist Mona May fortelle om arbeidet sitt her.Skuespillerinnen som døde i 2009 (RIP) leverer en av sine beste prestasjoner i rollen som Tai, Chers nye, bustete klassekamerat. Murphys Hollywood-gjennombrudd skulle ikke komme før flere år senere, men it-faktoren er lett å legge merke til. Les hvordan Clueless-kollegaene reagerte på dødsfallet her.I dag er det normalen, men i 1995 var mobil- og teknologibruken i filmen superspennende og imponerende. Ikke bare hadde Cher et datastyrt klesskap som matchet antrekkene hennes hver morgen, under middagen satt familien i hver sin mobilsamtale. Så det er sånn de rike har det!Filmen ble en hit i Norge men imponerte ikke kritikerne. «BARBIE PÅ HIGH SCHOOL» er tittelen til VGs anmelder, som trillet terningkast 3. Vedkommende fortsetter: «Som det nå er, oppfyller filmen dessverre altfor godt leksikonets betydning av tittelen: 1) uten holdepunkter, 2) dum.» Husk at stor kunst ofte ikke blir anerkjent i sin samtid.
Det er 20 år siden «Clueless» hadde premiere, men ungdomsfilmen om rikmannsdatteren Cher Horowitz er minst like gøy å se i dag. Her er 7 grunner til at du bør gjenoppdage kultfilmen.